CELEX: C2007/096/06
Language: et
Date: 2007-04-28 00:00:00
Title: Kohtuasi C-347/04: Euroopa Kohtu (teine koda) 29. märtsi 2007 . aasta otsus (Finanzgericht Köln eelotsusetaotlus — Saksamaa) — Rewe Zentralfinanz eG, mis on ITS Reisen GmbH õigusjärglane versus Finanzamt Köln-Mitte (Asutamisvabadus — Ettevõtte tulumaks — Emaettevõtja kantud kahju kohene katmine — Kahju, mis tekib teistes liikmesriikides asutatud tütarettevõtjates esindatud osaluste väärtuse amortisatsioonist)

28.4.2007   
            
            
               ET
            
            
               Euroopa Liidu Teataja
            
            
               C 96/4
            
         Euroopa Kohtu (teine koda) 29. märtsi 2007. aasta otsus (Finanzgericht Köln eelotsusetaotlus — Saksamaa) — Rewe Zentralfinanz eG, mis on ITS Reisen GmbH õigusjärglane versus Finanzamt Köln-Mitte
   (Kohtuasi C-347/04) (1)
   
   (Asutamisvabadus - Ettevõtte tulumaks - Emaettevõtja kantud kahju kohene katmine - Kahju, mis tekib teistes liikmesriikides asutatud tütarettevõtjates esindatud osaluste väärtuse amortisatsioonist)
   (2007/C 96/06)
   Kohtumenetluse keel: saksa
   Eelotsusetaotluse esitanud kohus
   Finanzgericht Köln
   Põhikohtuasja pooled
   
      Hageja: Rewe Zentralfinanz eG, mis on ITS Reisen GmbH õigusjärglane
   
      Kostja: Finanzamt Köln-Mitte
   Kohtuasja ese
   Eelotsusetaotlus — Finanzgericht Köln — EÜ artikli 52 (nüüd, pärast muutmist EÜ artikkel 43), EÜ artikli 58 (nüüd EÜ artikkel 48) ja EÜ artikli 73b (nüüd EÜ artikkel 56) tõlgendamine — Ettevõtte tulumaksu puudutav siseriiklik õigus, mis piirab residendist emaettevõtja õigust katta kahju, mis tekib äriühingule seoses tema teise liikmesriigi residendist tütarettevõtjas esindatud osaluse väärtuse amortisatsiooniga.
   Resolutiivosa
   Sellistel asjaoludel nagu põhikohtuasjas, kus emaettevõtjal on mitteresidendist tütarettevõtjas osalus, mis võimaldab tal otsustavalt mõjutada sellise välismaa tütarettevõtja otsuseid ning otsustada tegevuse üle, on asutamislepingu artiklitega 52 (nüüd artikkel 43) ja 58 (nüüd artikkel 48) vastuolus liikmesriigi õigusnormid, mis piiravad selle liikmesriigi residendist emaettevõtja õigust arvata tasumisele kuuluvast maksust maha kahju, mis tekib sellele äriühingule seoses tema teistes liikmesriikides asutatud tütarettevõtjates esindatud osaluste väärtuste amortisatsiooniga.
   
      (1)  ELT C 273, 6.11.2004.